ПРАВИЛНИК ЗА ДЕЙНОСТТА НА ДЕТСКА ЯСЛА 
„Ана Кузманова“-гр. Карлово
Настоящият правилник има за цел да информира родителите относно организацията на труда в детското заведение, за изискванията, реда и начина на прием  в ОДЯ, както и за правата и задълженията на всеки родител/настойник/.

Правилника е изготвен на основата на Наредба №26/18.11.2008 г; изисквания на ХЕИ и РЗИ и др., и след рапортни заседания на персонала на ОДЯ.
Детската  ясла е с целодневна организация на работа
от 07.00ч до 18.00ч.; в нея функционират четири групи. Персонала на ОДЯ се състои от медицински специалисти, детегледачки, счетоводител, домакин-касиер, педагози, готвач и огняр.
ОДЯ ”Ана Кузманова” е структура към Министерство на здравеопазването.

ПРИЕМ НА ДЕЦА В ОДЯ:

Приема на децата се осъществява след планиране и уговаряне на дата и час на приемане с Директора!
Ред на протичане на приемането в ОДЯ”Ана Кузманова”-гр. Карлово:

1. В деня на приема, след предварително уговорена среща с Директора се приемат готовите документи и изследвания на детето.

2. Запознаване на родителите с правилника за вътрешния ред и дейността на детските ясли, разясняване на техните права и задължения!

3. Представяне в групата, която ще посещава детето/запознаване с екипа от медицински специалисти и детегледачки/!

4. Получаване на допълнителна информация от екипа, относно дневен режим, приемане и посещения в яслената група.

НЕОБХОДИМИ ИЗСЛЕДВАНИЯ ПРИ ПРИЕМАНЕ НА ДЕТЕТО/ДЕЦАТА/  В ДЕТСКАТА ЯСЛА
 /Съгласно Наредба №26/26.11.2008г/

1. Здравна карта за дете,попълнена на страница 1 и 3.

2. Изследване за чревни паразити/с валидност 15 дни от датата на вземането/.

3. Изследване на кръв и урина/ с валидност 7 дни от датата на вземане/.

4. Талони 5 и 6- от личния лекар на детето.

Приема се планира и  осъществява след предварително уговаряне на ден и час с Директора на Детските ясли!!!!

ОТПИСВАНЕ НА ДЕЦАТА:
Децата от детската ясла се отписват:
1. През месец септемери в годината в която детето навършва три годинки
2. По желание на родителите;

3. При постъпване в друго детско заведение,при което са длъжни да уведомят Директора или медицинските специалисти в групата;

4. При нарушения на правилника за дейността:

a/при отсъствие на детето повече от два месеца и неинформиране на Директора и персонала за причините и самото отсъствие;
б/при системни други нарушения на визирани в настоящия правилник задължения.

ЕЖЕДНЕВЕН ПРИЕМ,ОТГОВОРНОСТИ,ПРАВА И ЗАДЪЛЖЕНИЯ НА РОДИТЕЛИТЕ

 1.Ежедневното приемане на децата се извършва до 08.30 часа;

2.Децата се приемат здрави;

3.Децата се водят и вземат от ДЯ лично от родителите или упълномощени лица/същите предоставят декларация,в която посочват кой ще води и взема детето/.

4.Родителите нямат право да пускат детето/децата/ си в детското заведение без придружител.

5.Родителите/или упълномощените за това лица/ взимат детето /децата/ си от детското заведение до 18.00 часа. При закъснение след работното време на ДЯ детето се предава на РПУ-гр. Карлово.При три закъснения от страна на родителите за вземане на детето след 18.00 часа и неинформиране на персонала преди това детето се отстранява от детското заведение.

6. Всички медицински документи се предават лично на медицинската сестра в съответната група;

7. Не се допуска носенето на медикаменти в Детската ясла;

8. След обяд децата се издават  след 16,00 часа от сестрите или служител на детското заведение, без да се допуска свободен достъп  на външни лица до помещенията. 
9. Съгласно Наредба №26 от 28/11/2008 год., при отсъствие на детето повече от 60 календарни дни е необходимо приемане отново в ДЯ  с  чревни изследвания. При отсъствие повече от 30 дни изследвания могат да се изискват при епидемиологични данни за епидемия/ или по изисквания на РЗИ/.

10.Не се допуска внасянето на дребни вещи, дъвки, бонбони и лакомства. За ценни вещи, носещи от детето/гривни, обеци/ персонала на ОДЯ“Ана Кузманова“ не носи отговорност!

11. Не се допуска приемането на деца с влошено общо състояние,включващо: 

-температура,

-обилна носна секреция;

-кашлица/ако детето е с доказана астматична кашлица и може да посещава детско заведение е необходимо представянето на документ от лекуващият го алерголог!/;
 -диария;

 -повръщане и други състояния,които засягат общото здравословно състояние на детето и другите деца в групата.

12. Не се допуска саморазправата с персонала на ОДЯ,отправянето на обиди и заплахи. При наличието на оплаквания родителите имат правото да сигнализират Директора, който от своя страна да инициира среща с дежурния екип и родителите.

13. Не се допуска предаването на дете на родител в нетрезво състояние или под въздействието на опиати! /За подобни инциденти ще се уведомява Отдел за закрила на детето към АСП/.
14. Родителите имат правото да получават информация от медицинския персонал и педагога относно здравословното състояние и нервно-психическото развитие на детето/децата/ си. 

15. При нужда детето може да отсъства в определени часове от Детската ясла за посещение при специалисти/логопед, психолог, имунизации/, за което е необходимо представянето на документ.

16. Родителите имат правото да дават предложения относно работата и функционирането на детското зеведение.

17. При агресивно поведение от страна на детето към другите деца в групата Директора има правото да инициира среща с родителите с цел предприемане на мерки и насочването към специалисти за работа с детето.

18. Съгласно инструкции, дадени от Регионалната здравна инспекция/РЗИ/ не се допуска внасянето на торти, сладкиши и други.

19. Родителите са длъжни да уведомят Директора и медицинските специалисти работещи  в детската ясла за наличието на алергии или други заболявания на детето, възникнали след приема му, за да се реагира адекватно на нуждите му, и да  се осигури правилното отглеждане и хранене.
20. Родителите са длъжни да осигуряват необходимия/достатъчен/ брой дрешки и консумативи за преобличане на детето според сезона.

21. При преместване или записване на детето в друго заведание, родителите са длъжни да уведомят ДИРЕКТОРА НА ОДЯ.

22. Родителите са длъжни да се обадят до 08.00 часа в деня в, който ще отсъства детето.

23. Във връзка с организацията на работата в ОДЯ, родителите трябва да са наясно, че понякога се налага събирането на децата в сборни групи.

24. При постъпване на детето в болнично заведение родителите са длъжни да уведомят медицинския персонал в ОДЯ! При неинформирането на медицинските специалисти или Директора за наличието на заразно заболяване/или друго,криещо риск от разпространение и изискващо карантинен режим/ се подава сигнал до РЗИ и ХЕИ!

ХРАНЕНЕ,ДНЕВЕН РЕЖИМ И ОБРАЗОВАТЕЛНА РАБОТА
Децата в ОДЯ приемат храна четири пъти на ден, като подкрепителната закуска преди обяд е само от пресни сезонни плодове и зеленчуци. Същата се приготвя според изискванията за рационално хранене, уточнени в съответните наредби за здравословно хранене на децата.
 При наличието на хранителни алергии се приготвя индивидуално меню и порции храна според предписанията на лекуващия алерголог/диетолог и др./.
Контрола за качеството и количеството на храната се осъществява от Директора, медицинските  сестри по групите, съобразено наредбите на БАБХ и Министерство на Здравеопазването и цялостно от съответните органи.

 Животът на децата се организира съобразно възрастовите особености и индивидуалните потребности, като се осигурява необходимото време за игри, занимания, хранене, сън и други дейности.

През летните месеци или при намаляване общия брой на децата се сформират сборни групи.
Дневния престой на децата е съобразен със възрастта им/показан е на табла в групите/.

Педагогическата дейност се осъществява от педагог  и от медицинския персонал под негово ръководство.

